

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

 **„ Vypracovanie projektovej dokumentácie pre rekonštrukciu OT infraštruktúry závod Bratislava, prevádzka Západ – Polianky 6 „**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

Predmetom zákazky je vypracovanie projektovej dokumentácie pre rekonštrukciu OT infraštruktúry závod Bratislava, prevádzka Západ – Polianky 6

Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude vystavenie objednávky .

1. **Miesto a termín realizácie predmetu zákazky**

 Miesto realizácie:

**MH Teplárenský holding, a.s.** závod Bratislava, Turbínová 3, 831 04 Bratislava – mestská časť Nové Mesto, prevádzka Západ, Polianky 6

Termín dodania predmetu súťaže : **do 6 týždňov od objednania**

1. **Obhliadka miesta realizácie zákazky**

Účastníkom je sa ukladá povinnosť zúčastniť sa obhliadky miesta realizácie zákazky, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa

Ing.Schmidt Július, +421 907 703 073 / julius.schmidt@mhth.sk

Ing. Juraj Matis, +421 915 573 136 / juraj.matis@mhth.sk

**Obhliadka sa bude konať dňa 03.07.2024 o 10:00 na prevádzke západ, Polianky 6, 841 04 Bratislava . Svoju účasť nahláste mailom na do 02.07.2024 o 14:00 na julius****.schmidt@mhth.sk**

**Uchádzači, ktorí absolvovali obhliadku v predchádzajúcej zrušenej súťaži, nie sú povinní sa zúčastniť.**

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok.

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom peter.dojcan@mhth.sk ) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 3 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

 7.1 **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)

* 1. **čestné vyhlásenie** - Súhlas s obsahom „Čestné vyhlásenie účastníka MHTH.docx, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Súhlas s „**Platnosť cien do 31.08.2024**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	3. Súhlas s „**Všeobecné zmluvné podmienky pre nákup\_MHTH**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	4. **cenovú ponuku podľa časti 4 týchto súťažných podkladov, ktorú vyplní elektronicky, prípadne doplní vo forme elektronického dokumentu s rozpisom nákladovej kalkulácie ponuky**
	5. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.
1. **Predloženie ponuky**

 Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „ERMMA“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo: Vstupné kolo, obhliadky, kolo otázok a odpovedí**

 od 27.06.2024 10:30 do 10.07.2024 do 20:00

 obhliadka : 03.07.2024 o 10:00

Lehota na predkladanie ponúk: **10.07.2024 do 20:00**

**2. kolo: Kontrolné kolo**  od 10.07.2024 20:00 do 12.07.2024 do 10:00

**3. kolo: Aukčné kolo** bude vyhlásené dodatočne formou HOLLAND

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „ERMMA“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „ERMMA“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „ERMMA“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „ERMMA“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti E. Kritérium na vyhodnotenie ponúk a spôsob jeho uplatnenia.

1. **Platnosť ponuky**

Lehota viazanosti ponúk je stanovená **do 31.08.2024.**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk **je najnižšia cena za dodanie predmetu obstarávania vyjadrená v eurách, s uvedením ceny bez DPH,** vypočítaná podľa časti 4 – Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 – OPIS PREDMETU ZÁKAZKY**

**Rozsah predmetu zákazky:**

Na lokalite Polianky v závode Bratislava je OT infraštruktúra umiestnená v miestnosti Velín K6. Toto riešenie nie je prípustné, keďže zariadenia sú v prašnom a nie správne klimatizovanom priestore. Tak isto je porušovaná fyzická bezpečnosť zariadení.

Na druhom podlaží kotla K6 sa nachádza miestnosť, rozmerov cca 6x5 metrov, ktorá sa využíva ako sklad komponentov a náradia na opravy zariadení bloku K6TG1. Navrhujeme túto miestnosť vypratať, stavebne upraviť, osadiť a spustiť dve nezávislé klimatizácie. Požadované stavebné úpravy: zamurovanie okien, zabezpečenie káblových prestupov, plechové časti steny prerobiť aspoň na sadrokartónové (prípadne plechovú stenu vymeniť za murovanú), dorobiť strop s osvetlením, steny ošetriť novou omietkou, inštalovať systém zvýšenej podlahy. Následne je potrebné v tejto miestnosti osadiť Rackové skrine a pripraviť všetku potrebnú výzbroj a kabeláž na premiestnenie OT infraštruktúry z velína K6 do novovybudovanej serverovne. Dvere do serverovne je potrebné vymeniť a vybaviť dochádzkovým systémom MHTH.

Napájanie Rackov musí byť z dvoch nezávislých zálohovaných zdrojov elektrickej energie pre bezpečné prepínanie napájania serverov a výzbroje.

Prekládky sa týka celá infraštruktúra OT a IT umiestnená na velíne K6. (Virtualizácia, procesné servery, NAS, switche, procesory,.....).

Kabeláž (štruktúrovaná aj elektrická) medzi serverovňou a operátorskými pracoviskami bude predmetom obhliadky. Na velíne budú demontované všetky nepotrebné racky a zariadenia. Bude demontovaný projektor a plátno, ktoré sa následne odovzdajú odd. RISu a následne budú umiestené na nové miesto. Náhradou za projektor budú 4 zobrazovacie jednotky (TV z uhlopriečkou minimálne 65“) + HW a SW na riadenie zobrazenia na 4 ks TV.

Celá OT infraštruktúra musí spĺňať pravidlá MHTH a kybernetickej bezpečnosti podľa Priloha\_G\_Verzia\_Vseobecne\_pravidla\_pre\_partnerske\_firmy\_dodavajuce\_OT\_infrastrukturu\_a softver

Dokumentácia bude vyhotovená a odovzdaná v 6 exemplároch v papierovej forme a v jednom vyhotovení na USB kľúči v digitálnej forme Microstation (výkresy v jednom z nasledovných formátov: \*.dgn verzia 7, \*dxf, \*dwg a dokumenty vo formáte \*.doc, \*.xls ). **Obsah dokumentácie, technická správa a technická špecifikácia, zoznamy, rozpočet, výkaz – výmer (súpis použitého materiálu a prác).**

zameranie HV, prípojok HV,sekundáre, líniové objekty – formát \*.dgn,

situácia OST, OOST, šachty - \*.dwg, \*.pdf, a v prípade 3D výkresov \*nvd

technické správy, výkazy, rozpočty - \*.docx, \*.pdf, \*xlsx

dispečérske káble, kniha káblov, vypárovanie žíl, HDPE trubka - \*.dgn

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| 001. | Vypracovanie projektovej dokumentácie pre rekonštrukciu OT infraštruktúry BA polianky 6 | Súbor | 1.00 |

**Voliteľné podmienky:**

|  |  |
| --- | --- |
| **NÁZOV VOLITEĽNEJ PODMIENKY** | **ROZSAH HODNÔT** |
| Súhlas s obsahom "Čestné vyhlásenie účastníka.docx" | Nesúhlasím; Súhlasím |
| Súhlas s Všeobecné zmluvné podmienky pre nákup\_MHTH | Nesúhlasím; Súhlasím |
| Disponujem potrebnými oprávneniami/povoleniami | Nedisponujem; Disponujem |
| Platnosť cien do 31.08.2024 | Nesúhlasím; Súhlasím |

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v

Všeobecné zmluvné podmienky pre nákup\_MHTH a v Priloha G Verzia Vseobecne pravidla pre\_partnerske\_firmy\_dodavajuce\_OT infrastrukturu a softver

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 – Všeobecné zmluvné podmienky pre nákup\_MHTH

príloha č. 3 – Otázky\_a\_odpovede

príloha č. 3 – Priloha\_G\_Verzia\_Vseobecne\_pravidla\_pre\_partnerske\_firmy\_dodavajuce\_OT infrastrukturu a softver